Πρόταση ΚΑΝΟΝIΣΜΟΥ (ΕΚ) ΤΟΥ ΣΥΜΒΟΥΛIΟΥ για την τροποποίηση του κανονισμού (ΕΚ) αριθ. 1255/96 για την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά και γεωργικά προϊόντα

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Κατά το πρώτο τρίμηνο του τρέχοντος έτους, η Επιτροπή, επικουρούμενη από την ομάδα εργασίας "Δασμολογική Οικονομία", εξέτασε τις αιτήσεις για προσωρινές αναστολές των αυτόνομων δασμών του κοινού δασμολογίου που υποβλήθηκαν από τα κράτη μέλη, συμπεριλαμβανομένων ορισμένων αιτήσεων για τροποποίηση των ισχυουσών σήμερα αναστολών.

Η παρούσα πρόταση αφορά ορισμένα βιομηχανικά προϊόντα.

Οι αιτήσεις αναστολής που αφορούν τα προαναφερόμενα προϊόντα εξετάσθηκαν υπό το φως των κριτηρίων που περιλαμβάνονται στην ανακοίνωση της Επιτροπής σχετικά με τις αναστολές και τις αυτόνομες δασμολογικές ποσοστώσεις (βλέπε ΕΕ C 128, 25.4.1998, σ. 2).

Μετά την εν λόγω εξέταση, η Επιτροπή εκτιμά ότι αναστολή ή μείωση των δασμών δικαιολογείται για τα προϊόντα που περιγράφονται στο παράρτημα Ι της παρόντος πρότασης.

Η Επιτροπή θεωρεί εξάλλου ότι δεν δικαιολογείται πλέον αναστολή για τα προϊόντα που περιλαμβάνονται στο παράρτημα ΙΙ της παρόντος πρότασης, δεδομένων των οικονομικών συμφερόντων της Κοινότητας.

Ο παρών κανονισμός περιλαμβάνει πράγματι δύο παραρτήματα τα οποία αντιστοιχούν αφενός στον κατάλογο των προϊόντων για τα οποία προτείνεται αναστολή ή για τα οποία απαιτείται τροποποίηση της περιγραφής (συμπεριλαμβανομένου του κωδικού της ΣΟ) και αφετέρου για τα προϊόντα που έχουν διαγραφεί από το παράρτημα του κανονισμού (EK) αριθ. 1255/96.

Οι τροποποιήσεις στην περιγραφή ορισμένων προϊόντων που περιλαμβάνονται στο παράρτημα του κανονισμού (EK) αριθ. 1255/96, οι οποίες έγιναν απαραίτητες με την πάροδο του χρόνου, ελήφθησαν υπόψη κατά τον ακόλουθο τρόπο:

- προσθήκη στο παράρτημα ΙΙ του κωδικού της ονοματολογίας του προϊόντος (που περιγράφεται στο παράρτημα του κανονισμού (EK) αριθ. 1255/96)

- προσθήκη στο παράρτημα Ι της νέας περιγραφής του προϊόντος όπως αυτή τροποποιήθηκε.

Η χρονική ισχύς του προτεινόμενου μέτρου είναι απροσδιόριστη, εφόσον αντικείμενο της είναι η τροποποίηση του παραρτήματος του κανονισμού (ΕΚ) αριθ. 1255/96 του Συμβουλίου, του οποίου η ισχύς είναι επίσης απροσδιορίστου χρόνου.

Πρόταση ΚΑΝΟΝIΣΜΟΥ (ΕΚ) ΤΟΥ ΣΥΜΒΟΥΛIΟΥ για την τροποποίηση του κανονισμού (ΕΚ) αριθ. 1255/96 για την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά και γεωργικά προϊόντα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,

την πρόταση της Επιτροπής,

Εκτιμώντας:

(1) ότι η Κοινότητα έχει συμφέρον να αναστείλει, πλήρως ή μερικώς, τους αυτόνομους δασμούς του κοινού δασμολογίου για ορισμένη σειρά νέων προϊόντων τα οποία δεν περιλαμβάνονται στο παράρτημα του κανονισμού*(ΕΚ) αριθ. 1255/96 του Συμβουλίου [1], όπως τροποποιήθηκε τελευταία με τον κανονισμό (ΕΚ) αριθ. 2797/98 [2]*

[1] ΕΕ L 158, 29.6.1996, σ. 1.

[2] ΕΕ L 352, 29.12.1998, σ. 1.

(2) ότι τα προϊόντα που αναφέρονται στον εν λόγω κανονισμό για τα οποία η Κοινότητα δεν έχει πλέον συμφέρον να συνεχίζεται η αναστολή των αυτόνομων δασμών του κοινού δασμολογίου ή τα προϊόντα για τα οποία χρειάζεται τροποποίηση περιγραφής των τεχνικών εξελίξεων, πρέπει να διαγραφούν από τον κατάλογο που παρατίθεται στο παράρτημα του*

(3) ότι, για λόγους σαφήνειας, τα προϊόντα για τα οποία απαιτείται τροποποίηση περιγραφής είναι σκόπιμο να θεωρούνται νέα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 1255/96 τροποποιείται ως εξής:

1. Παρεμβάλλονται τα προϊόντα που απαριθμούνται στο παράρτημα Ι του παρόντος κανονισμού.

2. Απαλείφονται τα προϊόντα των οποίων οι κωδικοί απαριθμούνται στο παράρτημα ΙΙ του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός αρχίζει να ισχύει την 1η Ιουλίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ I

>ΘΕΣΗ ΠIΝΑΚΑ>

ANEXO II - BILAG II - ANHANG II - ΠΑΡΑΡΤΗΜΑ II - ANNEX II - ANNEXE II - ALLEGATO II - BIJLAGE II - ANEXO II - LIITE II - BILAGA II

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΕΝΕΡΓΕΙΑΣ

Πρόταση κανονισμού (ΕΚ) του Συμβουλίου για την τροποποίηση του παραρτήματος του κανονισμού (ΕΚ) αριθ. 1255/96 για την προσωρινή αναστολή των αυτόνομων δασμών του κοινού δασμολογίου για ορισμένα βιομηχανικά και γεωργικά προϊόντα.

2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ

Κεφάλαιο 12 άρθρο 120.

3. ΝΟΜΙΚΗ ΒΑΣΗ

Άρθρο 26 της συνθήκης ΕΚ.

4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ

Αναστολή των δασμών του κοινού δασμολογίου για τα προαναφερόμενα προϊόντα.

5. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

Για να περιοριστούν τα οικονομικά προβλήματα που προκύπτουν από τη διάρκεια ισχύος των ήδη εφαρμοζόμενων κανονισμών, ο κανονισμός (ΕΚ) αριθ. 1255/96 του Συμβουλίου, ο οποίος ισχύει προς το παρόν, δεν προβλέπει ημερομηνία λήξης ισχύος.

Η παρούσα πρόταση κανονισμού του Συμβουλίου περιλαμβάνει μόνο τις τροποποιήσεις που θεωρείται αναγκαίο να επέλθουν στο παράρτημα του υφιστάμενου κανονισμού προκειμένου να ληφθούν υπόψη:

1. οι νέες αιτήσεις αναστολής που υποβλήθηκαν και έγιναν δεκτές,

2. η τεχνική εξέλιξη των προϊόντων, οι οικονομικές εξελίξεις της αγοράς, που έχουν ως αποτέλεσμα την κατάργηση ορισμένων ισχυουσών αναστολών,

3. οι τροποποιήσεις των κωδικών της ονοματολογίας.

Μόνον οι τροποποιήσεις που αναφέρονται στα σημεία 1 και 2 έχουν προφανώς επίπτωση επί του προϋπολογισμού.

Προσθήκη:

Το παρόν παράρτημα, πέρα από τις τροποποιήσεις που οφείλονται στην αλλαγή κωδικού ΣΟ, περιλαμβάνει 50 νέα προϊόντα. Οι αντίστοιχες αναστολές έχουν ως αποτέλεσμα να μην εισπράττονται δασμοί ύψους 10 MEUR, ποσό το οποίο υπολογίζεται βάσει των προβλεπόμενων εισαγωγών στο κράτος μέλος που υποβάλλει την αίτηση για το έτος 1999.

Ωστόσο, από τις υφιστάμενες στατιστικές για τα προηγούμενα έτη προκύπτει ότι το εν λόγω ποσό πρέπει να πολλαπλασιασθεί κατά μέσο όρο επί 1,8 ροκειμένου να ληφθούν υπόψη οι εισαγωγές που πραγματοποιούνται στα υπόλοιπα κράτη μέλη τα οποία χρησιμοποιούν τις ίδιες αναστολές. Η απώλεια εσόδων ανέρχεται συνεπώς σε 18 MEUR περίπου.

Διαγραφή:

Το παρόν παράρτημα εισάγει τη διαγραφή 4 προϊόντων που αντιστοιχούν σε δασμούς που έχουν εισπραχθεί εκ νέου και κατά συνέπεια σε αύξηση των πόρων κατά 1,3 MEUR που καθορίζονται από τις αιτήσεις αναστολής ή από τα διαθέσιμα στατιστικά στοιχεία (1996).

Αποτέλεσμα:

Για το επόμενο έτος, αφού ληφθούν υπόψη οι κατά προσέγγιση υπολογισμοί και με βάση τα διαθέσιμα στατιστικά στοιχεία (1996), η απώλεια ιδίων πόρων που προκύπτει από τον παρόντα Κανονισμό μπορεί να εκτιμηθεί σε 18-1,3 = 16,7 MEUR, δηλαδή σε μία αύξηση της απώλειας πόρων επί συνολικής απώλειας εκτιμωμένης σε 612,6 + 16,7 = 629,3 MEUR για το 1999, που αντιστοιχεί στις αναστολές που χορηγήθηκαν με βάση τον τροποποιηθέντα κανονισμό.

Η αντίστοιχη απώλεια των παραδοσιακών ιδίων πόρων θα πρέπει να χρηματοδοτηθεί από τα κράτη μέλη μέσω συμπληρωματικής προσφυγής στους πόρους του ΑΕγχΠ.

6. ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Ο έλεγχος του συγκεκριμένου προορισμού ορισμένων προϊόντων που αποτελούν το αντικείμενο του παρόντος κανονισμού του Συμβουλίου θα πραγματοποιείται σύμφωνα με τα άρθρα 291 έως 304 του Κανονισμού της Επιτροπής (ΕΟΚ) αριθ. 2454/93 σχετικά με τον ορισμό των διατάξεων εφαρμογής του κοινοτικού τελωνειακού κώδικα.